Erdo‘g‘on Turkiyaga ShHT tarkibida qulayroq bo‘lishini ma’lum qildi

Turkiya Yevroittifoqqa a’zolikka muqobil variant sifatida Shanxay hamkorlik tashkilotiga qo‘shilishni ko‘rmoqda. Bu haqda u Pokiston va O‘zbekistonga tashrifi chog‘ida unga hamrohlik qilgan jurnalistlarga ma’lum qildi, deb xabar beradi “TASS”.

“Yevropada Brexit’dan so‘ng bunday hodisalar boshqa mamlakatlarda ham bo‘lishi mumkin. Jumladan, Fransiya, Italiyada shu haqda gapirishmoqda. Nega endi Turkiya ShHTda o‘rin egallashi mumkin emas? Bu haqda Putin, Nazarboyev va tashkilotga a’zo boshqa davlatlar rahbarlariga aytdim”, — dedi Turkiya prezidenti.
Erdo‘g‘onga ko‘ra, Turkiyaga ShHT tarkibida ishlash qulayroq bo‘ladi. Yevroittifoq esa 53 yildan beri mamlakatni o‘z safiga qo‘shish masalasini cho‘zib kelmoqda.